298 



4. Schistus e WacTca grisea. (Grawacke-Skiffer). Schistus argillaceus 

 primitives, qui agglutinat partes angulatas antiquioris Schisti arg. primitivi et 

 fragmenta Quarzi atque Schisti silicei provenientia e formatione transitionis. 



In formatione transitionis montium Wackae griseae. Deest in Suecia. 

 Gen. 16. Schistus chloriticus. 



1. Schistus chloriticus, Chlorites, cujus cunei et laminae continentur 

 ita, ut textura schistosa evadat. Color viridis, raro caesius vel niger. 



Per se potissimum invenitur in vicinio sequentis. 



2. Itacolumites. Quarzum in gran is et lamellis, contentum Chlorite ita, 

 ut textura sit granosa vel schistosa. 



Occurrit fere solummodo in Brasilia. 



a. Quarzum chloriticum. Quarzum in superficie nitens, solidum, fe- 

 stucosum, interdum schistosum e Chlorite intime innato, unde Quarzum colo- 

 ratur viride. In eo sunt secundum saxi directionem loca vacua, quorum pa- 

 rietes teguntur Quarzi crystallis pellucidis. (Offerdals Diamanter). 



Pertinet ad eandem formationem atque Itacolumites. In Suecia occurrit 

 in OfFerdal et pluribus Jemtiae locis. De cetero in Europa ignotum. 



3. Schistus Micae ferreae. Itacolumites cum gland ulis Micae ferreae. 

 Pertinet ad eandem formationem atque Itacolumites. Occurrit ad Rbno 



in Offerdal Jemtiae. 



a. ltarbirites. Quarzum Chloriticum cum Mica ferrea. Textura schi- 

 stosa, interdum solida et compacta. 



Gen. 17. Serpentinus. 

 1. Serpentinus communis. (Species mineralogica). 



Gen. 18. Schistus mag?iesicas. 

 1. Schistus magnesicus. Silicias magnesicum anhydricum, vulgo mixtum 

 cum Chlorite. Textura schistosa. Color albidus in viride vergens, inter- 

 dum ochraceus. Fissilis et tactu pinguis. 



Parvae massae occurrunt in Dalia, Wermelandia et ad Handol Jemtiae. 



Gen. 19. Quarzum turmalinicum. 

 1. Schistus turmalinicus . Quarzum cum Turmalino. Textura granosa 

 vel schistosa. 



Pertinet potissimum ad formationem Granitae lithionici. 



a. Saxum topazicum. Topazus flavus in granis et crystallis atque 

 Lithomarga ejusdem coloris tegunt parietes locorum vacuorum. Hae minerae 

 alternant in lineis cum Quarzo albido. 



